als_Latn dik_Latn sag_Latn
Gjykata e Krimeve të Rënda ka kërkuar riekspertim të gjendjes mendore të David Qoses, personi që vrau me armë zjarri efektivin e policisë së FNSH-së së Shkodrës, Ardian Kodra. Vendimi i gjykatës vjen pasi ekspertët e nxorën 27-vjeçarin David Qosja si të përgjegjshëm mendërisht dhe nuk vuan nga çrregullimet mendore.
Më 2 shtator 2016 rreth orës 11.50 shërbimet e policisë pranë Sallës Operative të Drejtorisë Vendore të Policisë Lezhë kanë marrë një njoftim se shtetasi David Qosja ka dalë nga banesa dhe ka qëlluar me automatik. Pasi është vlerësuar situata si problematike, shërbimet e policisë të ndihmuar dhe nga ata të FNSH Shkodër, të organizuar dhe me dy blinda janë nisur drejtë vendit ku dhe pretendohej se po qëllohej. Pasi kanë arritur në fshatin Torovicë ata kanë konfirmuar situatën e raportuar.
Pasi është organizuar lëvizja e trupave ,mjeti tip blind në të cilin ndodheshin shtetasit T. T., si zëvendës komandant, viktima Ardian Kodra drejtues mjeti, si dhe punonjësit e policisë E. B., dhe V.T., ka qenë duke lëvizur në drejtimin veri –jug duke pasur banesën e të dyshuarit në krah të djathtë dhe pasi ka kaluar disa metra atë është kthyer tashmë në drejtimin jug-veri, me banesën tashmë në krahun e majtë në një distancë farë të afërt me të.
Për shkak të gjeografisë së terrenit,udhëheqësit e operacionit kanë orientuar drejtuesin e blindit të s’postohej disa metra me tutje për të pasur një fushë pamje më të plotë të objektit (banese e David Qosaj) dhe pas kësaj ai është pozicionuar përfundimisht në një distancë optimale nga ku mund të shiheshin dhe lëvizjet e personit të dyshuar.
Duke qenë se tashme pjesa ballore e objektit ishte nën kontroll por nuk ishte siguruar plotësisht, perimetri i banesës së të dyshuarit një grup punonjësish të policisë kanë lëvizur në drejtim të pjesës së pasme të objektit, ndërkohë që V.T dhe E.B. kanë dalë nga blindi nga ana e djathtë e tij dhe janë pozicionuar pas tij në pritje të zhvillimit të mëtejshëm të situatës.
Pas pak sekondash është parë drejtuesi i blindit, viktima Ardian Kodra, i cili ka dalë nga mjeti dhe është pozicionuar thuajse përballë banesës prapa një peme, e cila ndodhej fare pranë shtëpisë dhe i ka thënë shokëve të tij se është qëlluar dhe blindi. Po në këtë moment, Ardiani, me armë në dorë ka thërritur emrin e të dyshuarit David dhe pas kësaj janë dëgjuar përsëri breshëri armësh dhe dikush nga një pozicion tjetër ju ka thënë se është vrarë Ardiani. Pas kësaj ai është marrë me mjet të blinduar dhe është dërguar pranë spitalit, por me gjithë ndihmën e dhënë ka ndërruar jetë.
27 prill 2017 (gazeta-Shqip.com)
als_Latn als_Latn als_Latn als_Latn als_Latn als_Latn als_Latn